२०७२ बैशाखको भूकम्पले जुन मुभमेन्ट भयो, यो नेपाल ईन्जिनियरिङ एशोसिएसनमा एउटा कोशेढुङ्गाकै रूपमा स्थापित भएर बसेको छ । त्यसअघि समाजसँग ठ्याक्कै नेपाल ईन्जिनियरिङ एशोसिएसन जोडिने मौका पाएको थिएन् । त्यो बेला हामीले करिब ३५ सय ईन्जिनियरलाई परिचालन गरेका थियौ । काठमाडौं उपत्यकाभित्र करिब ६५ हजार घर र १४ वटै अति प्रभावित जिल्लाका ८० हजार घरको निःशुल्क रूपमा निरीक्षण गरी उनिहरूलाई प्राविधिक सल्लाह सुझाव दिने काम भएको थियो ।
